rejauldu/bengali-wikipedia huggingface dataset:
হামিশা দরিয়ানি আহুজা (জন্ম ৭ জুলাই ১৯৮৪) হলেন একজন ভারতীয় চলচ্চিত্র প্রযোজক, পরিচালক, অভিনেত্রী এবং ব্যবসায়ী, যিনি নাইজেরিয়ায় বসবাস করছেন। আহুজা তার পরিচালনা ও অভিনয়ের অভিষেক ঘটান নলিউড-বলিউড যৌথ সংস্কৃতির চলচ্চিত্র নমস্তে ওয়াহালা-এর মাধ্যমে। এর পরে তিনি টিভি সিরিজ পোস্টকার্ডে অভিনয় করেন এবং বিশ্বে চলচ্চিত্রে তার নিয়ে কাজ শুরু করেন, তিনি বর্তমানে নাইজেরিয়ার চলচ্চিত্র নিয়ে কাজ করছেন।  প্রারম্ভিক জীবন আহুজার জন্ম ভারতের মুম্বাইতে, একটি তৃতীয় প্রজন্মের ভারতীয়-সিন্ধি পরিবারে, যাদের বসবাস ছিল নাইজেরিয়ায়।  তিনি মাত্র দুই বছর বয়সে পরিবারের সঙ্গে ভারত থেকে নাইজেরিয়ায় চলে যান এবং নাইজেরিয়ার লাগোস শহরে বড় হন।  তিনি নাইজেরিয়ার কোবহ্যামে অবস্থিত এসিএস ইন্টারন্যাশনাল স্কুলে পড়াশোনা করেন। এরপর তিনি ম্যাকমাস্টার ইউনিভার্সিটি (অন্টারিও) এবং আমেরিকান একাডেমি অব ড্রামাটিক আর্টস (নিউইয়র্ক) থেকে অভিনয়ের ওপর শিক্ষা গ্রহণ করেন।  বর্তমানে তিনি লাগোসে একাধিক হোটেল রেস্তোরাঁ পরিচালনা করেন।  ক্যারিয়ার  আহুজা তার প্রোডাকশন কোম্পানি ফরএভার ৭ এন্টারটেইনমেন্ট পরিচালনা করেন। তিনি ২০২১ সালে নমেস্তে ওয়ালা সিনেমার মাধ্যমে চলচ্চিত্র নির্মাণে আত্মপ্রকাশ করেন। এতে তিনি পরিচালক ও অভিনেত্রী হিসেবে কাজ করেছেন। এই সিনেমাটি নাইজেরিয়ার চলচ্চিত্র শিল্প নলিউডের এবং ভারতের চলচ্চিত্র শিল্প বলিউড-এর এক ব্যতিক্রমী সাংস্কৃতিক মিশ্রণ।  এই প্রকল্পের মূল লক্ষ্য ছিল বলিউড ও নলিউডের চলচ্চিত্র উপাদানগুলিকে একত্রিত করা। আহুজা এই দুই চলচ্চিত্র শিল্পের মধ্যে সংযোগ স্থাপনের জন্য একটি প্রেমের গল্প তৈরি করেন।  আহুজা বড় পর্দায় নিয়ে আসছেন একটি নতুন চলচ্চিত্র, যেখানে অভিনয় করেছেন নলিউডের সুপারস্টার সোলা সোবোওয়ালে (যিনি "  টয়িন টমেটো" নামেও পরিচিত) এবং স্যামুয়েল পেরি, যাকে সবাই ব্রোডা শাগি নামে চেনে। এই প্রকল্পের মাধ্যমে তিনি নলিউড ও বলিউডের সহযোগিতাকে আরও এগিয়ে নিতে চান। পরিচালক জানিয়েছেন, তার নতুন এই প্রজেক্টটি আগেরটির চেয়েও বড় পরিসরে তৈরি হবে। তবে, এই সিনেমা সম্পর্কে আরও বিস্তারিত তথ্য এখনও গোপন রাখা হয়েছে।  আহুজার পরবর্তী উদ্যোগ, পোস্টকার্ড, ২০২৪ সালে মুক্তি পায়। এই সিরিজটি চারজন নাইজেরিয়ানের জীবন কাহিনি অনুসরণ করে, যারা নিজেদের আবিষ্কারের পথে ভারত ভ্রমণে যান। সেখানে তারা ভালোবাসা, গ্রহণযোগ্যতা এবং সফলতার সন্ধান পান, একই সঙ্গে নিজেদের ভয় ও বাধা জয় করেন।  চলচ্চিত্র তালিকা  চলচ্চিত্র  বছর  শিরোনাম  পরিচালক  চরিত্র  মন্তব্য ২০২১  নমস্তে ওয়াহালা    লীলা  নলিউড-বলিউড অভিষেক, নেটফ্লিক্স  টিভি সিরিজ  বছর  শিরোনাম  পরিচালক  চরিত্র  মন্তব্য ২০২৪  পোস্টকার্ড    চলচ্চিত্র প্রযোজক  নেটফ্লিক্স  পুরস্কার ও মনোনয়ন  বছর পুরস্কার অনুষ্ঠান পুরস্কার চলচ্চিত্র ফলাফল সূত্র ২০২২ আফ্রিকা ম্যাজিক ভিউয়ার্স চয়েস অ্যাওয়ার্ডস বর্ষসেরা পরিচালক নমস্তে ওয়াহালা    তথ্যসূত্র   বিষয়শ্রেণী:সিন্ধি অভিনেত্রী
থাম্ব|189x189পিক্সেল| অস্ট্রেলিয়ার প্রথম মহিলা রাজনৈতিক প্রার্থী, দক্ষিণ অস্ট্রেলীয় ভোটাধিকারী ক্যাথরিন হেলেন স্পেন্স (১৮২৫-১৯১০)। দক্ষিণ অস্ট্রেলিয়ার মহিলারা ১৮৯৪ সালে সংসদীয় ভোটে জয়ী হন ও স্পেন্স ১৮৯৭ সালে পদের জন্য দাঁড়িয়েছিলেন থাম্ব|188x188পিক্সেল| এডিথ কোওয়ান (১৮৬১-১৯৩২) ১৯২১ সালে পশ্চিম অস্ট্রেলীয় আইনসভায় নির্বাচিত হন ও অস্ট্রেলিয়ার কোনো সংসদে নির্বাচিত প্রথম মহিলা ছিলেন অস্ট্রেলিয়ায় নারীদের ভোটাধিকার ছিল অস্ট্রেলীয় গণতন্ত্রের প্রথম দিকের অর্জনগুলোর একটি। ১৮৪০-এর দশক থেকে ১৮৯০-এর দশক পর্যন্ত অস্ট্রেলীয় উপনিবেশগুলিতে পুরুষ ভোটাধিকারের প্রগতিশীল প্রতিষ্ঠার পর ১৮৮০-এর দশক থেকে মহিলাদের ভোটাধিকারের জন্য একটি সংগঠিত প্রচেষ্টা গতি লাভ করে এবং ১৮৯০-এর দশক থেকে, ইউরোপ ও উত্তর আমেরিকার কয়েক দশক আগে থেকে আইন প্রণয়ন করা শুরু হয়। দক্ষিণ অস্ট্রেলিয়ার মহিলারা ১৮৯৪ সালে ভোট দেওয়ার অধিকার অর্জন করে এবং ১৮৯৫ সালে বিশ্বের প্রথম সাংবিধানিক সংশোধনী (প্রাপ্তবয়স্ক ভোটাধিকার) আইন ১৮৯৪ অনুসরণ করে পদে দাঁড়ানোর অধিকার পায়। এটি তাসমানিয়াতে এমনকি পুরুষদের ভোটাধিকারেরও আগে ছিল। ১৮৯৯ সাল থেকে ওয়েস্টার্ন অস্ট্রেলিয়া নারীদের ভোট দেওয়ার অধিকার দিয়েছে, যদিও কিছু জাতিগত বিধিনিষেধ রয়েছে। ১৯০২ সালে, সদ্য প্রতিষ্ঠিত অস্ট্রেলীয় সংসদ কমনওয়েলথ ফ্র্যাঞ্চাইজ আইন ১৯০২ পাস করে, যা একটি অভিন্ন আইন স্থাপন করে নারীদের ফেডারেল নির্বাচনে ভোট দিতে ও ফেডারেল সংসদে দাঁড়াতে সক্ষম করেছিল (যদিও ১৯৬২ সাল পর্যন্ত, রাষ্ট্রীয় আইনের উপর ভিত্তি করে "আদিবাসীদের" ভোটাধিকার থেকে বাদ দেওয়া হয়েছিল)। ১৯০৮ সাল নাগাদ, অস্ট্রেলিয়ার অবশিষ্ট রাজ্যগুলি রাজ্য নির্বাচনের জন্য নারীদের ভোটাধিকারের জন্য আইন প্রণয়ন করেছিল। গ্রেস বেনি ১৯১৯ সালে প্রথম কাউন্সিলর নির্বাচিত হন, এডিথ কোওয়ান ১৯২১ সালে প্রথম রাজ্য সংসদ সদস্য, ডরোথি ট্যাংনি প্রথম সিনেটর ও এনিড লিয়ন ১৯৪৩ সালে প্রতিনিধি পরিষদের প্রথম সদস্য নির্বাচিত হন।  তথ্যসূত্র   বিষয়শ্রেণী:নারী অধিকার বিষয়শ্রেণী:দেশ অনুযায়ী নারী অধিকার বিষয়শ্রেণী:নারীর ভোটাধিকার বিষয়শ্রেণী:নারীবাদ
শেভাত (হিব্রু: שְׁבָט; আক্কাদীয় Šabātu থেকে) সাধারণ পঞ্জির পঞ্চম মাস (যা তিশ্রেই থেকে শুরু হয়) এবং ইহুদি ধর্মপঞ্জির একাদশ মাস (যা নিসান থেকে শুরু হয়)। এই মাসে ত্রিশ দিন রয়েছে। শেভাত সাধারণত গ্রেগরীয় বর্ষপঞ্জির জানুয়ারি-ফ্রেব্রুয়ারিতে পড়ে। এই মাসের নামটি ব্যাবিলনীয় বন্দিদশার সময়ে আক্কাদীয় ভাষা থেকে নেওয়া হয়েছে। এই নামের ধারণাকৃত উৎস ধারণা করা হয় "Šabātu" কে এক্স যার অর্থ আকষ্মিকতা যা মূলত ঋতুর ভারি বৃষ্টিকে নির্দেশ করে থাকে। ইহুদি সূত্রগুলোতে এই মাসটির নাম প্রথম উল্লেখ করা হয় হিব্রু বাইবেলের সখরিয়র পুস্তকে।  ছুটির দিন ও উদযাপিত দিবস সমূহ  ১৫ শেভাত – তু বিশভাত  ইতিহাস ও ধর্মে ১ শেভাত – মোশি তোরাহ পুনরাবৃত্তি করে শোনান (দ্বিতীয় বিবরণ ১:৩)। ২ শেভাত (আনু ১৬২৮ খ্রিস্টপূর্ব) – আশেরর জন্ম। ১০ শেভাত (১৯৫০) - ষষ্ঠ চাবাদ রাব্বাই ইয়োসেফ ইশহাক শিনিয়ার্সনের মৃত্যু। ১০ শেভাত (১৯৫১) the মিনাখিম মেন্ডেল শিনিয়ার্সন চাবাদ আন্দোলনের নেতৃত্বের প্রস্তাব গ্রহ্ণ করেন। ২৪ শেভাত (৫১৭ খ্রিস্টপূর্ব) – সখরিয়র ভবিষ্যতবাণী (সখরিয়র পুস্তক ১:৭–১৬)। ২৮ শেভাত (আনু ১৩৪ খ্রিস্টপূর্ব) – পঞ্চম এন্টিওকুস জেরুজালেম অবরোধ ও শহর ধ্বংস করার পরিকল্পনা বাতিল করেন যা ইহুদিদের ছুটির দিবস হিসেবে হাসমোনিয়ান সাম্রাজ্যে পালিত হতো (মেগিলাত তা'আনিত)।  অন্যান্য ব্যবহার  Šubāṭ () এবং Şubat  আরবি ও তুর্কি ভাষায় ফেব্রুয়ারি মাসের নাম।  ব্যাবিলনীয় বর্ষপঞ্জিতে এই মাসের নাম "আরা সাবাতু"।  তথ্যসূত্র  বহিঃসংযোগ  ইহুদি ইতিহাসের এই মাসটি  শেভাত মাস সংক্রান্ত তথ্যাদি  ১১
মিহরায ইবন নাদলা  (মৃত্যু-৬ষ্ঠ হিজরি) রাসুল এর একজন প্রসিদ্ধ সাহাবা ছিলেন। যিনি উহুদ ও খন্দকের যুদ্ধে বীরত্বের সাথে যুদ্ধ করেন।  নাম ও বংশ পরিচয় মিহরায ইবনে নাদলা এর মূলনাম মিহরায এবং ডাকনাম আবু ফাদলাহ। তবে তিনি ‘আখরাম আল আসাদী’ উপাধিতে প্রসিদ্ধ ছিলেন। তার পিতার নাম নাদলা।  ইসলাম গ্রহণ তার ইসলাম গ্রহণের সময় সঠিকভাবে জানা যায় না । তবে তিনি প্রথম পর্বেই ইসলাম গ্রহণ করেন বলে ইতিহাস বিশেষজ্ঞরা নিশ্চিত করেছেন। মক্কা থেকে মদীনায় হিজরত করার পর আবদুল আশহাল গোত্রের সাথে চুক্তিবদ্ধ হন এবং আম্মারা ইবন হাযমের সাথে তার ভাতৃ সম্পর্ক প্রতিষ্ঠিত হয়। যুদ্ধে অংশগ্রহণ মূসা ইবন উকবা ও ইবনে ইসহাক তাকে বদরী সাহাবীদের তালিকায় উল্লেখ করেছেন। উহুদ ও খন্দকের যুদ্ধেও তিনি জীবনবাজি রেখে বীরত্বের সাথে যুদ্ধ করেন।  জী কারাদের যুদ্ধ তার জীবনের সর্বশেষ ও সর্বাধিক উল্লেখযোগ্য যুদ্ধ হলো ‘জী কারাদের’ যুদ্ধ। হিজরী ৬ষ্ঠ সনে বনু ফাযারাহ গোত্র মদীনার উপকন্ঠে মুসলমানদের একটি চারণক্ষেত্রে হামলা চালায় এবং রাখালদের হত্যা করে মুহাম্মদ উটগুলি লুট করে নিয়ে যায়। হযরত সালামা ইবনুল আকওয়া ঘটনাস্থলের নিকটেই ছিলেন। তিনি নাবী দাস রাবাহকে মতান্তরে আবদুর রহমান ইবন আউফের একটি দাসকে মদীনায় পাঠান খবর দেওয়ার জন্য। আর এ দিকে তিনি নিজে পাহাড়ের চূড়ায় উঠে বিপদের সতর্ক ধ্বনি মূলক আওয়াজ ধ্বনি দিতে থাকে।  সেই ধ্বনি শুনে মদিনা থেকে মিহরায ইবনে নাদলা পুরো একটি বাহিনী নিয়ে ঘটনা স্থলে ছুটে আসেন। এই দলের মধ্যে আবু কাতাদাহ আল আনসারী ও মিকদাদ ইবনুল আসওয়াদ ছিলেন । মিহরায ডাকাত দলের কাছাকাছি আসলে আবদুর রহমান নামে একটি ডাকাত দলের সদস্যের উপর তরবারি দিয়ে আঘাত করলে তার ঘোড়াটি মারা পরে। এবং আবদুর রহমান কর্তৃক নিক্ষিপ্ত বর্শার আঘাতে মিহরায ইবনে নাদলা মৃত্যুর কোলে ঢলে পরেন।  পরবর্তীতে আবু কাতাদাহ আঘাতে ডাকাত দলের আবদুর রহমানও মৃত্যুবরণ করেন। মৃত্যু মিহরায ইবনে নাদলা ৬ষ্ঠ হিজরিতে জী কারাদের যুদ্ধে ৩৭/৩৮ বছর বয়সে মৃত্যুবরণ করেন।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:উহুদ যুদ্ধে অংশগ্রহণকারী সাহাবা
right|thumb|300px|সূর্যোদয়ের সময় চিত্তরঞ্জন পার্ক কালীবাড়ি। কেন্দ্রস্থলে মন্দিরের ফটকটি দেখা যাচ্ছে। পিছনে দিল্লির বাঙালি-অধ্যুষিত অঞ্চল চিত্তরঞ্জন পার্ক। চিত্তরঞ্জন পার্ক কালীবাড়ি হল ভারতের রাজধানী নতুন দিল্লির বাঙালি-অধ্যুষিত এলাকা চিত্তরঞ্জন পার্কে অবস্থিত একটি মন্দির চত্বর ও বাঙালি সাংস্কৃতিক কেন্দ্র। ১৯৭৩ সালে এখানে একটি ছোটো পাহাড়ে প্রথমে একটি শিব মন্দির স্থাপিত হয়। এই মন্দিরটি এখনও মন্দির চত্বরে আছে। ১৯৮৪ সালে কালী, শিব ও রাধাকৃষ্ণের জন্য তিনটি বড়ো মন্দির তৈরি হয়। শারদীয়া দুর্গাপূজা এই কালীবাড়িতে খুব জাঁকজমক করে অনুষ্ঠিত হয়। ১৯৭৩ সাল থেকে এই মন্দিরে দুর্গাপূজা হয়ে আসছে।  ইতিহাস  thumb|কালীপ্রতিমা  এই মন্দিরটি ১৯৭৩ সালে স্থাপিত হয়। এটি নির্মীয়মান ইবিডিপি কলোনির জমিতে গড়ে ওঠে। কলোনির এক ধারে একটি ছোটো পাহাড়ের উপর একটি শিব মন্দির স্থাপিত হয়। এই বছরই মন্দিরে দুর্গাপূজা শুরু হয়। ১৯৮৪ সালের ফেব্রুয়ারি মাসে বাংলার আটচালা স্থাপত্য শৈলীর ধাঁচে কালী মন্দিরটি নির্মিত হয়। এরপর একটি শিব ও একটি রাধাকৃষ্ণ মন্দির স্থাপিত হয়। ২০০৬-০৯ সাল নাগাদ মন্দিরগুলিতে টেরাকোটার সাজসজ্জা করানো হয়।  চিত্তরঞ্জন পার্কের বাঙালি-অধ্যুষিত এই কালী মন্দিরটি বাঙালিদের একটি সাংস্কৃতিক কেন্দ্র। কালী মন্দির সমিতি এখানে সারা বছর বহু সাংস্কৃতিক ও ধর্মীয় অনুষ্ঠানের আয়োজন করে।  পূজা ও উৎসব  thumb|বিজয়াদশমীতে কালীবাড়ির প্রতিমা বিসর্জনে যাচ্ছে। এই মন্দিরের পাঁচ দিন ব্যাপী দুর্গাপূজা একটি প্রধান উৎসব। এখানকার দুর্গাপূজা সারা দিল্লিতে জনপ্রিয়। প্রচুর মানুষ রোজ এই পূজা দেখতে আসেন। পূজার উপকরণ পশ্চিমবঙ্গ থেকে আনা হয়। মন্দিরের অন্যান্য ধর্মীয় অনুষ্ঠান হল কালীপূজা, লক্ষ্মীপূজা, সরস্বতী পূজা, গণেশ চতুর্থী ইত্যাদি। দুর্গাপূজার সময় ভক্তদের চাঁদা থেকে মন্দিরের প্রচুর টাকা আয় হয়। মন্দিরের একটি অংশে কুমোরেরা মূর্তি বানান।  মন্দিরে একটি বড় গ্রন্থাগার আছে। এখানে বাংলার সংস্কৃতি ও ভাষা সংক্রান্ত ক্লাস নেওয়া হয়। এখানে শিশুদের জন্য সাংস্কৃতিক অনুষ্ঠান ও প্রতিযোগিতাও হয়। মন্দিরের একটি গেস্ট হাউসও আছে।   তথ্যসূত্র    বহিঃসংযোগ   Chittaranjan Park Kali Bari at wikimapia  বিষয়শ্রেণী:দিল্লির হিন্দু মন্দির বিষয়শ্রেণী:বাঙালি সংস্কৃতি বিষয়শ্রেণী:শক্তি মন্দির বিষয়শ্রেণী:দক্ষিণ দিল্লি জেলা বিষয়শ্রেণী:দিল্লির কালীমন্দির বিষয়শ্রেণী:কালী মন্দির বিষয়শ্রেণী:১৯৭৩-এ দিল্লিতে প্রতিষ্ঠিত বিষয়শ্রেণী:দুর্গা মন্দির
সিঙ্গাপুর জাতীয় ফুটবল দল () হচ্ছে আন্তর্জাতিক ফুটবলে সিঙ্গাপুরের প্রতিনিধিত্বকারী পুরুষদের জাতীয় দল, যার সকল কার্যক্রম সিঙ্গাপুরের ফুটবলের সর্বোচ্চ নিয়ন্ত্রক সংস্থা সিঙ্গাপুর ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪৮ সালের ২২শে মে তারিখে, সিঙ্গাপুর প্রথমবারের মতো আন্তর্জাতিক খেলায় অংশগ্রহণ করেছে; সিঙ্গাপুরে অনুষ্ঠিত উক্ত ম্যাচে সিঙ্গাপুর চাইনিজ তাইপেইকে ১–০ গোলের ব্যবধানে পরাজিত করেছে।  ৫৫,০০০ ধারণক্ষমতাবিশিষ্ট সিঙ্গাপুর জাতীয় স্টেডিয়ামে সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সিঙ্গাপুরের কালাংয়ে অবস্থিত। বর্তমানে এই দলের ম্যানেজারের দায়িত্ব পালন করছেন তাতসুমা ইয়োশিদা এবং অধিনায়কের দায়িত্ব পালন করছেন জোহর দারুল তা'জিমের মধ্যমাঠের খেলোয়াড় হারিস হারুন।  সিঙ্গাপুর এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে সিঙ্গাপুর এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছে। এছাড়াও, এএফএফ চ্যাম্পিয়নশিপে সিঙ্গাপুর অন্যতম সফল দল, যেখানে তারা ৪টি (১৯৯৮, ২০০৪, ২০০৭ এবং ২০১২) শিরোপা জয়লাভ করেছে।  শাহরিল ইসহাক, বাইহাক্কি খাইজান, খাইরুল আমরি, ড্যানিয়েল বেনেট এবং ফান্দি আহমদের মতো খেলোয়াড়গণ সিঙ্গাপুরের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৩ সালের আগস্ট মাসে প্রকাশিত র‌্যাঙ্কিংয়ে সিঙ্গাপুর তাদের ইতিহাসে সর্বোচ্চ অবস্থান (৭২তম) অর্জন করে এবং ২০১৭ সালের অক্টোবর মাসে প্রকাশিত র‌্যাঙ্কিংয়ে তারা ১৭৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সিঙ্গাপুরের সর্বোচ্চ অবস্থান হচ্ছে ১০৩তম (যা তারা ২০০৯ সালে অর্জন করেছিল) এবং সর্বনিম্ন অবস্থান হচ্ছে ১৯৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮  উত্তীর্ণ হয়নি  ৪  ২  ১  ১  ৫  ৬  ১৯৮২  ৩  ০  ১  ২  ১  ৩  ১৯৮৬  ৪  ০  ১  ৩  ২  ১১  ১৯৯০  ৬  ২  ১  ৩  ১২  ৯  ১৯৯৪  ৮  ৫  ০  ৩  ১২  ১২  ১৯৯৮  ৪  ০  ১  ৩  ২  ৮   ২০০২  ৬  ০  ২  ৪  ৩  ৮  ২০০৬  ৬  ১  ০  ৫  ৩  ১৩  ২০১০  ১০  ৫  ১  ৪  ১৭  ১৭  ২০১৪  ৮  ১  ১  ৬  ৮  ২৪  ২০১৮  ৮  ৩  ১  ৪  ৯  ৯  ২০২২  অনির্ধারিত  অনির্ধারিত মোট   ০/২০   ৬৭  ১৯  ১০  ৩৮  ৭৪  ১২০  তথ্যসূত্র  বহিঃসংযোগ     ফিফা-এ সিঙ্গাপুর জাতীয় ফুটবল দল    এএফসি-এ সিঙ্গাপুর জাতীয় ফুটবল দল   বিষয়শ্রেণী:সিঙ্গাপুর জাতীয় ফুটবল দল বিষয়শ্রেণী:এশিয়ার জাতীয় ফুটবল দল
রাবওয়া (উর্দু, পাঞ্জাবি: ), অফিসিয়াল নাম চেনাব নগর (), পাকিস্তানের পাঞ্জাব প্রদেশের চিনিট জেলার একটি শহর। এটি চেনাব নদীর তীরে অবস্থিত। আহমদীয়া সম্প্রদায়ের প্রধান সদর দফতর এখানে অবস্থিত । ১৯৪৮ সালের ২০শে সেপ্টেম্বর থেকে আহমদীয়া সম্প্রদায়ের সদর দফতর গঠন  করা হয়, যেখানে ১৯৪৭ সালে পাকিস্তান সৃষ্টি হওয়ার পর সম্প্রদায়টি ভারতের কাদিয়ান থেকে এটির সদর দপ্তর পাকিস্তানে স্থানান্তরিত করা হয়। ১৯৪৭ সালের আগস্ট মাসে পাকিস্তানের স্বাধীনতা অর্জনের পর আহমদীয়া খলিফাসহ সমাজের অন্যান্য বেশিরভাগ ভারতীয়ই নিজ দেশ থেকে চলে আসেন এবং রাবওয়ায় বসবাস শুরু করেন।। বর্তমানে সম্প্রদায়টির সদর দপ্তর প্রতিষ্ঠার জন্য বর্তমান সরকারের কাছ থেকে রাবওয়া এলাকাটি ইজারা নিয়েছেন।  ইতিহাস thumbnail|যাদ্দার মসজিদ যেটি রাব্বার প্রথম মসজিদ হিসেবে পরিচিত। এই মসজিদটির পূর্বে রাব্বাতে আহমদিয়া সম্প্রদায় কর্তৃক নির্মিত অনেক মসজিদ রয়েছে।এটি এমন স্থান বলে মনে করা হয়, যেখানে আহমেদীয়দের রাব্বাতে তাদের প্রথম নামাজের সালাত আদায় করেছিলেন। ঐতিহাসিক দৃষ্টিকোণ থেকে, রাবওয়া হচ্ছে মুহাম্মদ বিন কাশিম সিন্ধু ও মুলতান জয় করে চিনাব নদী অতিক্রম করে কাশ্মির দিকে অগ্রসর হয়েছিলেন।  এখানে আরবরা "চন্দ্রোদ" (যেটি সম্ভবত চিনিটের প্রাচীন নাম) হিন্দু রাজা বিরুদ্ধে যুদ্ধ করে জয়ী হয়। উক্ত যুদ্ধে ১০০ জনেরও বেশি সৈন্য নিহত হয় বর্তমান সময়ে সমাধিস্থলটি "শহীদদের কবরস্থান" নামে চিনিটের মধ্যে পরিচিতি লাভ করেছে।Muhammad Bin Qasim Pakistan Men by Doctor Abdul Hameed Khan M.A. Ph.D Royal Pakistan Navy, page 21,22  রাবওয়া প্রতিষ্ঠার পূর্বে এলাকাটি অনুর্বর ছিল এবং "চক দিগিয়ান" নামে পরিচিত ছিল। অধিকাংশ কাদিয়ান সদস্যের অভিবাসনের পর জমিটি আহমদীয়া মুসলিম সম্প্রদায়ের কাছে ইজারা দেওয়া হয়েছিল এবং ভারতের পাঞ্জাবের অন্যান্য অংশকে পুরানো সদর দপ্তর থেকে নতুনভাবে পাকিস্তানে নির্মাণ করা হয়।  নাম পরিবর্তন ১৯৯৮ সালের ১৭ নভেম্বর তারিখে পাঞ্জাব বিধানসভা রাবওয়া নাম পরিবর্তন করার জন্য একটি রেজোলিউশন পেশ করে। পাঞ্জাব সরকার ১২ই ডিসেম্বর একটি বিজ্ঞপ্তি জারি করে যে, রাবওয়া শহরের নতুন নাম 'নবীন কাদিয়ান' তাত্ক্ষণিকভাবে রাখা হয়। ১৯৯৯ সালের ১৪ই ফেব্রুয়ারি তারিখে আরেকটি বিজ্ঞপ্তি জারি করা হয় যে, পূর্বের বিজ্ঞপ্তিটি স্থগিত করে নবীন কাদিয়ানকে থেকে 'চেনাব নগর' (যার অর্থ: চেনাবের শহর) নামে নামান্তর করা হয়। এছাড়াও অন্যান্য বিবেচিত নাম ছিল চক ডিগিয়ান, মোস্তফা আবেদ, সিদ্দিক আবেদ ইত্যাদি। রাব্বাহ এর নাম পরিবর্তন করার জন্য প্রণীত নীতিমালা পাঞ্জাব সংসদের একজন বেসরকারী সদস্যের ব্যবসা দিবসে সর্বসম্মতিক্রমে পাশ করা হয়। যাইহোক, ২৭৫ জন শক্তিশালী হাউস থেকে মাত্র ৬৭ জন সদস্য উপস্থিত ছিলেন। স্থানীয় জনগণের সাথে কোনরুপ পরামর্শ ছাড়া নামটি পরিবর্তন করা হয়েছিল। রাবওয়া একটি নাগরিক অধিকার সংগঠন এই প্রস্তাবটিকে; "অসাংবিধানিক, অনৈতিক এবং সভ্য সমাজের সমস্ত নিয়মনীতির পরিপন্থী, যেটি অসহিষ্ণুতা, সংকীর্ণ অগ্রগতী এবং কপটতা সৃষ্টি করবে" বলে অভিহিত করে।The Nation, Pakistan 20 July 1999  তথ্যসূত্র  বহিঃসংযোগ The Ahmadis by Antonio R. Gualtieri Pictures of Rabwah Pictures of Rabwah  বিষয়শ্রেণী:চিনিওত জেলার জনসংখ্যা বিষয়শ্রেণী:পাকিস্তানের শহর বিষয়শ্রেণী:পাকিস্তানের আহমদীয়া শহর এলাকা বিষয়শ্রেণী:পাকিস্তানে আহমেদীয়া বিষয়শ্রেণী:আহ্‌মদীয়া বিষয়শ্রেণী:পাঞ্জাবের (পাকিস্তান) শহর বিষয়শ্রেণী:পাকিস্তানে আহমদীয়া
সাঞ্ঝ অর সাবেরা () হল ১৯৬৪ সালের একটি বলিউড রোমান্টিক ড্রামা ফিল্ম যেখানে গুরু দত্ত, মীনা কুমারী এবং মেহমুদ অভিনীত। এটি প্রযোজনা করেছেন সেবন্তীলাল শাহ এবং পরিচালনা করেছেন হৃষিকেশ মুখার্জি। ছবির সঙ্গীত পরিচালনা করেছেন শঙ্কর জয়কিশান। এটি গুরু দত্তের শেষ চলচ্চিত্রে উপস্থিতি, তিনি পরে ছবিটি মুক্তির বছরই মারা যান।   পটভূমি  ডঃ শঙ্কর চৌধুরী, এক ধনী ডাক্তার যিনি তার ছোট বোন মঞ্জু এবং তার বিধবা মা রুক্মিনীর সাথে বোম্বেতে থাকেন। তার মা তার জন্য অ্যাডভোকেট মধুসূদনের মেয়ে মায়ার সাথে বিয়ের ব্যবস্থা করেছেন। সে বিয়েতে রাজি হয়, যদিও সে বা তার মা কেউই তাকে দেখেননি। অনুষ্ঠান চলাকালীন, মায়া অজ্ঞান হয়ে যায় এবং তার চাচাতো ভাই, প্রকাশ এবং মধুসূদনের তত্ত্বাবধানে সুস্থ হয়ে ওঠে এবং তারপরের দিন শঙ্করের সাথে তার বাড়িতে যায়। মায়া শঙ্করের যৌন অগ্রগতি প্রত্যাখ্যান করে, কারণ সে একটি পবিত্র উপবাস যাপন করছে।  বেনারস সফরে, যেখানে মধুসূদন এখন থাকেন, শঙ্কর ভগবান বিশ্বনাথের মন্দিরে মায়াকে আবার বিয়ে করেন। তাদের সম্পর্কের ঘনিষ্ঠতা বাড়ে এবং সে গর্ভবতী হয়।  শঙ্কর একদিন বাড়িতে ফিরে আবিষ্কার করেন যে প্রকাশ ও মায়া নিখোঁজ; তাদের জন্য তার খোঁজ নিষ্ফল হয়। পরে তিনি জানতে পারেন যে তার স্ত্রী এক প্রতারক এবং সে সম্ভবত প্রকাশকে বিয়ে করেছে।   কুশীলব    মীনা কুমারী — গৌরী  গুরু দত্ত — ড. শঙ্কর চৌধুরী  মেহমুদ — প্রকাশ  শুভা খোটে — রাধা  মনমোহন কৃষ্ণ  পদ্মাদেবী — (পদ্মা দেবী রূপে)  জগদেব  হরিন্দ্রনাথ চট্টোপাধ্যায় — রাধার মামা  ব্রহ্ম ভরদ্বাজ  কানু রায়  রশিদ খান — গানের দোকানের মালিক   প্রীতি বালা  মনোরমা — প্রবীণ পাল - রাধার মা (রুবি পাল চরিত্রে)  জেব রহমান — মায়া   সাউন্ডট্র্যাক    "আজুন না আয়ে বালামওয়া রিভাইভাল": মোহাম্মদ রফি, সুমন কল্যাণপুর  "আজুন না আয়ে বালামওয়া": মোহাম্মদ রফি, সুমন কল্যাণপুর  "চাঁদ কানওয়াল মেরে চাঁদ কানওয়াল": সুমন কল্যাণপুর  "মন মোহন কৃষ্ণ মুরারি": লতা মঙ্গেশকর  "ও সাজনা মেরে ঘর অঙ্গনা": লতা মঙ্গেশকর  "তকদীর কাহান লে যায়েগি মালুম নাহি": মোহাম্মদ রফি  "ইয়েহি হ্যায় ওহ সাঁজ অর সাভেরা": মোহাম্মদ রফি, আশা ভোঁসলে  "জিন্দেগি মুঝকো দেখা দে রাস্তা": মোহাম্মদ রফি   তথ্যসূত্র    বহি সংযোগ      বিষয়শ্রেণী:শঙ্কর-জয়কিশন সুরারোপিত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র
লীনা গঙ্গোপাধ্যায় একজন ভারতীয় লেখক, প্রযোজক, টলিউড চলচ্চিত্র ইন্ডাস্ট্রির পরিচালক। ২৭ জুন ২০২২ থেকে তিনি পশ্চিমবঙ্গ মহিলা কমিশনের চেয়ারপার্সন হিসেবে দায়িত্ব পালন করছেন।   কর্ম    চলচ্চিত্র   +বছরচলচ্চিত্র ভূমিকা তথ্যসূত্র ২০০৩ভাল থেকোলেখক ২০১৮মাটিসহ-পরিচালক ও প্রযোজক২০১৯সাঁঝবাতিসহ-পরিচালকBengal Talkies launches the trailer of Sanjhbati.২০২৩খেলাঘর    টেলিভিশন ধারাবাহিক  +বছরধারাবাহিকের নামভূমিকা প্রচার হয়েছে যে চ্যানেলে  প্রথম সম্প্রচার ভাষাসর্বশেষ সম্প্রচার পর্ব সংখ্যা তথ্যসূত্র ২০০৪–২০০৯সোনার হরিণলেখকইটিভি বাংলা২০০৪বাংলা২০০৯২০০৯–২০১৩বিন্নি ধানের খই৩১  অগাস্ট ২০০৯১৬  মার্চ ২০১৩১১০৮২০১০–২০১৩সাত পাকে বাঁধাজি বাংলা৫  জুলাই ২০১০২০  জুলাই ২০১৩৯৫৬২০১১–২০১৩কেয়া পাতার নৌকো১৪  ফেব্রুয়ারি ২০১১২৬  অক্টোবর ২০১৩৮৪৪২০১১–২০১৫ইষ্টি কুটুমস্টার জলসা২৪  অক্টোবর ২০১১১৩  ডিসেম্বর ২০১৫১৩৩২২০১৩–২০১৫জল নূপুর২১  জানুয়ারি ২০১৩৫  ডিসেম্বর ২০১৫৯০১ ২০১৩–২০১৪হিয়ার মাঝেইটিভি বাংলা১৬  সেপ্টেম্বর ২০১৩১৩  ডিসেম্বর ২০১৪৩৯০২০১৪–২০১৬চোখের তারা তুইস্টার জলসা২৪  মার্চ ২০১৪২৪  জুলাই ২০১৬৭৯৩২০১৫–২০১৬কোজাগরিজি বাংলা২  ফেব্রুয়ারি ২০১৫১৩  ফেব্রুয়ারি ২০১৬৩২৮২০১৫–২০১৭ইচ্ছে নদীস্টার জলসা১৫  জুন ২০১৫২৮  মে ২০১৭৪৯১পুন্যি পুকুর৭  ডিসেম্বর ২০১৫৭১২২০১৬–২০১৭এই ছেলেটা ভেলভেলেটাজি বাংলা২৮  মার্চ ২০১৬২৩  জুলাই ২০১৭৪৭৮২০১৬–২০১৮কুসুম দোলাস্টার জলসা২২  অগাস্ট ২০১৬৩  সেপ্টেম্বর ২০১৮৭৩১২০১৭–২০১৮কুন্দ ফুলের মালা২৯  মে ২০১৭১৮  মার্চ ২০১৮২৯৩অন্দরমহলজি বাংলা৫  জুন ২০১৭৯  নভেম্বর ২০১৮৩৬৬সন্ন্যাসী রাজাস্টার জলসা১১  সেপ্টেম্বর ২০১৭১৫  জুলাই ২০১৮৩০৬২০১৭গাছকৌটোকালার্স বাংলা২৬  জুন ২০১৭১১  নভেম্বর ২০১৭১১৩অদ্ভুতুড়েজি বাংলা৩১  জুলাই ২০১৭৬  অক্টোবর ২০১৭৫০২০১৮–২০১৯ফাগুন বউস্টার জলসা১৯  মার্চ ২০১৮২৯  ডিসেম্বর ২০১৯৫৩৪২০১৮–২০২০নকশি কাঁথাজি বাংলা১২  নভেম্বর ২০১৮১০  জুলাই ২০২০৩৮৩২০১৮–২০১৯ময়ূরপঙ্খিস্টার জলসা২২  সেপ্টেম্বর ২০১৯৩০৮২০১৯–২০২১শ্রীময়ী১০  জুন ২০১৯১৯  ডিসেম্বর ২০২১৮৩৪২০১৯–২০২২মোহর২৮  অক্টোবর ২০১৯৩  এপ্রিল ২০২২৭৮৩২০১৯–২০২১জিয়োনকাঠিসান বাংলা২৩  সেপ্টেম্বর ২০১৯১৮  এপ্রিল ২০২১৪৮৬২০২০–২০২১কোড়া পাখিস্টার জলসা১৩  জানুয়ারি ২০২০১  জানুয়ারি ২০২১২০৫ ২০২০–২০২২ খড়কুটো ১৭  অগাস্ট ২০২০ ২১  অগাস্ট ২০২১ ৭১৫২০২১দেশের মাটি৪  জানুয়ারি ২০২১৩১  অক্টোবর ২০২১২৯৭২০২১–বর্তমানধুলোকণা১৯  জুলাই ২০২১চলছে ২০২১থোড়া সা বাদল থোড়া সা পানিকালার্স টিভি২৩  অগাস্ট ২০২১হিন্দি৪  মার্চ ২০২২১৩৪২০২১–বর্তমানরোজাএন্টার১০ বাংলা১৯  সেপ্টেম্বর ২০২১বাংলা২৫  জানুয়ারি ২০২২১২৮ ২০২২ কাভি কাভিই ইত্তেফাক সে স্টার প্লাস ৩  জানুয়ারি ২০২২ হিন্দি ২০  অগাস্ট ২০২২ ১৯৮২০২২–বর্তমানসোনা রোদের গানকালার্স বাংলা২৪  জানুয়ারি ২০২২বাংলা চলছে গুড্ডিস্টার জলসা২৮  ফেব্রুয়ারি ২০২২ এক্কা দোক্কা ১৮  জুলাই ২০২২  পুরস্কার  বছর  পুরস্কারের নাম  বিষয়শ্রেণী ফলাফল  ২০২২ পশ্চিমবঙ্গ টেলি আকাডেমি পুরস্কার   শ্রেষ্ঠ লেখক   তথ্যসূত্র   বিষয়শ্রেণী:পশ্চিমবঙ্গের চলচ্চিত্র পরিচালক বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:চলচ্চিত্র প্রযোজক বিষয়শ্রেণী:পশ্চিমবঙ্গ মহিলা কমিশনের চেয়ারপার্সন বিষয়শ্রেণী:জীবিত ব্যক্তি বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাংলা ভাষার লেখক বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭০-এ জন্ম
এম. ক্যাথি রুডি (জন্ম ১৯৫৬) হলেন একজন স্বনামধন্য আমেরিকান নারী বিদ্যা পণ্ডিত এবং ধর্মতত্ত্ববিদ।    জীবনী  রুডি ১৯৫৬ সালে জন্মগ্রহণ করেন। তিনি ১৯৯৩ সালে ডিউক বিশ্ববিদ্যালয় থেকে পিএইচডি ডিগ্রি লাভ করেন।  ক্যাথি রুডি ডিউক বিশ্ববিদ্যালয়ের একজন অবসরপ্রাপ্ত অধ্যাপক। তার কাজ প্রায়শই আন্তঃবিষয়ক কারণ তিনি দর্শন, ধর্মতত্ত্ব, রাজনীতি, নারীবাদ এবং চিকিৎসা নীতিশাস্ত্রকে একত্রিত করে কাজ করেছেন। তিনি তার সমকামিতা সম্পর্কে খোলামেলাভাবে  প্রচার করেছেন এবং তিনি একজন উগ্র সামাজিক নির্মাণবাদী। তিনি প্রাণী কল্যাণ এবং স্থানীয় খাদ্য ভোগ মতবাদের একজন সমর্থক।  বামপন্থীদের পক্ষে পশু অধিকার আন্দোলনের সমালোচনা করা সহজ কাজ নয়, কিন্তু রুডি তা কার্যকরভাবে করতে সক্ষম হয়েছেন। ক্যাথি রুডির লেখার মধ্যে কিছুটা বিতর্কিত লেখাটি হল তার বই, প্রেমময় প্রাণী: একটি নতুন প্রাণীর পক্ষে (২০১১) থেকে নেওয়া। এই বইয়ে, রুডি নিরামিষাশীদের বিরুদ্ধে যুক্তি তুলে ধরেছেন, দাবি করেছেন যে মানুষ এবং প্রাণীরা ১০,০০০ বছর ধরে নিজেদের মাঝে একটি নির্দিষ্ট সম্পর্ক তৈরি করেছে [যার ফলে মানুষ প্রাণী খায়], এবং সেই বিশেষ সম্পর্ক উভয় পক্ষের জন্যই ভালো। প্রাণীদের রোদে দিন কাটাতে, খেতে ঘাস খেতে, চরতে মাঠ দিতে এবং বিনিময়ে মানুষ সেগুলো খেতে সক্ষম হয়।  রুডি ডিউক বিশ্ববিদ্যালয়ে সুপরিচিত একজন ব্যক্তি, যেখানে তিনি বিভিন্ন বিষয় পড়াতেন যার মধ্যে রয়েছে: নারীবাদী নীতিশাস্ত্র, প্রজনন নীতিশাস্ত্র, লিঙ্গ এবং জনপ্রিয় সংস্কৃতি, এবং নারী শিক্ষায় বিতর্ক। তার প্রগতিশীল কাজের কারণে, রুডি ২০১২ সালে ডেভিড প্যালেটজ কোর্স এনহ্যান্সমেন্ট অ্যাওয়ার্ডে ভূষিত হন।   বর্তমানে তিনি ট্রিনিটি কলেজ অফ আর্টস অ্যান্ড সায়েন্সেস-এর জেন্ডার, যৌনতা এবং নারীবাদী অধ্যয়নের অধ্যাপক এমেরিতা হিসেবে দায়িত্ব পালন করছেন। তিনি সেখানে ২০২৪ সালে যুক্ত হন।   নির্বাচিত প্রকাশনা    জীবন-পন্থী এবং পছন্দ-পন্থী: গর্ভপাত বিতর্কে নৈতিক বৈচিত্র্য (১৯৯৬)। বীকন প্রেস। আইএসবিএন ০-৮০৭০-০৪২৭-৮  লিঙ্গ এবং চার্চ: লিঙ্গ, সমকামিতা এবং খ্রিস্টীয় নীতিশাস্ত্রের রূপান্তর (১৯৯৭)। বীকন প্রেস।আইএসবিএন 0-8070-1034-0 এর কীওয়ার্ড  প্রেমময় প্রাণী: একটি নতুন প্রাণীর পক্ষে (২০১১)। মিনেসোটা বিশ্ববিদ্যালয় প্রেস।আইএসবিএন ০-৮১৬৬-৭৪৬৮X Bartkowski, Frances (2012). "Loving Animals: Toward a New Animal Advocacy". Hypatia. 27 (3): 675–678. doi:10.1111/j.1527-2001.2012.01293.x.   তথ্যসূত্র    বহিঃসংযোগ    "প্রশ্নোত্তর: পুরো নতুন বিশ্ব" ডিউক ম্যাগাজিন, সেপ্টেম্বর-অক্টোবর ২০০৫ (খণ্ড ৯১, নং ৫)  বিষয়শ্রেণী:সামাজিক নির্মাণবাদ বিষয়শ্রেণী:মার্কিন সমাজবিজ্ঞানী বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:মার্কিন লেসবিয়ান লেখিকা বিষয়শ্রেণী:লেসবিয়ান নারীবাদী বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:মার্কিন নারীবাদী বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
সফাপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৮৫।   ইতিহাস   ভৌগোলিক অবস্থান ও আয়তন  মহাদেবপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৮৩৯৮ একর বা ৩৪.০ বর্গকিলোমিটার। এর উত্তরে উত্তরগ্রাম ইউনিয়ন, পূর্বে উত্তরগ্রাম ইউনিয়ন ও নওগাঁ সদর উপজেলা এবং দক্ষিণ ও পশ্চিমে মান্দা উপজেলা।   প্রশাসনিক এলাকা  সফাপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১ সফাপুর ২. পাহাড়পুর ২. বৃন্দারামপুর ৩. গোপাল কৃষ্ণপুর. ৪.কচুকুড়ি ৫. বিনোদপুর ৬. লক্ষীরামপুর ৬. হাতিমন্ডলা ৭.কীর্তিপুর৮. কৃষ্ণ গোপাল পুর ৯. গোপালপুর   জনসংখ্যা  ২০১১ সালের আদমশুমারি অনুযায়ী সফাপুর ইউনিয়নের মোট জনসংখ্যা ছিল ২৫৩০৬ জন, যারা ৬৮৯৬ টি পরিবারে বসবাস করে,  যার মধ্যে পুরুষ হল ১২৬০১ জন এবং নারী হল ১২৭০৫ জন।   শিক্ষা ও সংস্কৃতি  সফাপুর ইউনিয়নের গড় সাক্ষরতা হার ৪৭.৬%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যে উল্লেখযোগ্য হলো গোপালপুর দ্বিমুখী উচ্চ বিদ্যালয়, জিগাতলা উচ্চ বিদ্যালয়, পাঠাকাটা উচ্চ বিদ্যালয়, গোপালপুর সরকারি প্রাথমিক বিদ্যালয়, পাহাড় পুর সরকারি প্রাথমিক বিদ্যালয়, জিগাতলা সরকারি প্রাথমিক বিদ্যালয়, পাটাকাটা সরকারি প্রাথমিক বিদ্যালয়, বিনোদ পুর সরকারি প্রাথমিক বিদ্যালয়, বিন্দা রামপুর সরকারি প্রাথমিক বিদ্যালয়, বিনোদ পুর দাখিল মাদ্রাসা ইত্যাদি।   অর্থনীতি ও যোগাযোগ  সফাপুর ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রাজশাহী বিভাগ   তথ্যসূত্র   বহিঃসংযোগ  সফাপুর ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:মহাদেবপুর উপজেলার ইউনিয়ন